ทองคำปิดร่วง 9 ดอลล์
สัญญาทองคำตลาดนิวยอร์กปิดร่วงลง 9 ดอลล์ที่ 1,377 ดอลลาร์/ออนซ์ผิดหวังบีโอเจไม่ออกมาตรการเพิ่ม
12 มิ.ย. 2556

สัญญาทองคำตลาดนิวยอร์กปิดร่วงลง 9 ดอลล์ที่ 1,377 ดอลลาร์/ออนซ์ผิดหวังบีโอเจไม่ออกมาตรการเพิ่ม
สัญญาทองคำตลาด COMEX (Commodity Exchange) ส่งมอบเดือนส.ค.ร่วงลง 9 ดอลลาร์ หรือ 0.65% ปิดที่ 1,377 ดอลลาร์/ออนซ์
ขณะที่สัญญาโลหะเงินส่งมอบเดือนก.ค.ร่วงลง 27.9 เซนต์ ปิดที่ 21.646 ดอลลาร์/ออนซ์ ส่วนสัญญาโลหะทองแดงส่งมอบเดือนก.ค.ลดลง 4.6 เซนต์ ปิดที่ 3.195 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่ 1479.90 ดอลลาร์/ออนซ์ ร่วงลง 27.00 ดอลลาร์ และสัญญาพัลลาเดียมส่งมอบเดือนก.ย.ปิดที่ 752.50 ดอลลาร์/ออนซ์ ดิ่งลง 16.90 ดอลลาร์
นักวิเคราะห์กล่าวว่า ตลาดทองคำนิวยอร์กร่วงลงเนื่องจากความวิตกกังวลที่ว่า อัตราดอกเบี้ยระยะสั้นทั่วโลกกำลังปรับตัวสูงขึ้น ไม่แต่เพียงในญี่ปุ่นเท่านั้น โดยเฉพาะอย่างยิ่งเมื่อวานนี้ บีโอเจมีมติคงนโยบายการเงินแบบผ่อนคลายพิเศษในการประชุมวันนี้ ซึ่งสร้างความผิดหวังให้กับนักลงทุนที่คาดว่าบีโอเจอาจอัดฉีดเงินกู้อัตราดอกเบี้ยต่ำให้กับธนาคารพาณิชย์ หรือออกมาตรการใหม่ๆเพิ่มเติม เพื่อสกัดการปรับตัวขึ้นของอัตราดอกเบี้ยระยะยาว